Kristjan Ilves

Kristjan Ilves (sündinud 10. juunil 1996) on eesti kahevõistleja ja suusahüppaja.

Sportima hakkas Ilves 2000. aastal isa juhendamisel, hiljem on olnud tema treenerid ka Petter Kukkonen (2009–2011), Tambet Pikkor (2011–2016), Andrus Ilves (2016-2019) ja Anatoli Šmigun (2016–2019). Alates 2019. aastast on Kristjan Ilves treeninud koos Norra kahevõistluse koondisega ning jätkab seda kuni 2026. aastani.

 Karjäär 
Ilves tuli noorte taliolümpiamängudel 2012. aastal individuaalvõistluses 7. kohale.

Kristjan Ilves on võitnud juunioride maailmameistrivõistlustel aastatel 2013, 2015 ja 2016 sprindis pronksmedali, 2014. aastal oli sprindis 7. Kohad tavadistantsil: 2013 – 10., 2014 – 16., 2015 – 12. ning 2016 – 7.

2017. aasta maailmameistrivõistlustel Lahtis võitis ta kahevõistluse normaalmäe võistluses 23. koha. Pärast hüppevooru oli ta veel 3. kohal, kaotades vaid kahele sakslasele, kes hiljem kulla ja hõbeda omavahel ära jagasid.

Ilves on võitnud 3 kontinentaalkarikasarja etappi ning tulnud suvise Grand Prix' sarja üldvõitjaks. Maailma karikasarja etappidel on saavutanud 7 poodiumikohta.

Eesti täiskasvanute meistrivõistlustel on ta võitnud suusahüpetes individuaalselt 3 kuldmedalit, 2 hõbedat ja 2 pronksi ning meeskonnavõistluses 2 kulda, 2 hõbedat ja 3 pronksi; kahevõistluses individuaalselt 6 kulda, 1 hõbeda ja 1 pronksi ning sprinditeates 2 hõbedat ja 1 pronksi. Ilves on tulnud aastatel 2015–2018 individuaalselt kahevõistluses ning aastatel 2014, 2016, 2021 individuaalselt ja 2013, 2015, 2018, 2021 meeskondlikes suusahüpetes ka Eesti suviseks meistriks.Kristjan Ilves. Eesti spordi biograafiline leksikon.

Ta on võitnud 2021. aastal kahevõistluses Norra suvistel meistrivõistlustel 2 esikohta. Eesti parimaks kahevõistlejaks on ta nimetatud aastatel 2016–25.

 Osalemine tiitlivõistlustel 
 Olümpiamängud 
 Aasta   Vanus    Individuaal Normaalmägi   Individuaal Suur mägi    Meeskonna võistlus   2014  17  41  34  — 2018  21  16  28  — 2022  25  —  9  —2026296

 Maailmameistrivõistlused 
 Aasta   Vanus    Individuaal Normaalmägi   Individuaal Suur mägi    Meeskonna võistlus Normaalmägi   Meeskonna võistlus Suur mägi  2013  16  48  39  11  — 2015  18  40  38  10  11 2017  20  23  27  9] 12 2019  22  43  DNS  —  — 2021  24  19  11  —  8 2023  26  6  4  —  — 2025  28  20  11  —  —

 Osalemine maailma karikasarjas 
 Hooaja kokkuvõte 
 Hooaeg   Vanus Punktid Koht  2013–2014 17  1  80 2014–2015 18  2  66 2015–2016 19  7  54 2016–2017 20  81  42 2017–2018 21  264  19 2018–2019 22  22  54 2019–2020 23  56  31 2020–2021 24  187  17 2021–2022 25  627  5 2022–2023 26  753  5 2023–2024 27   1 207  5 2024–2025  28  743  10

 Poodiumikohad 
 Hooaeg Kuupäev Võistluskoht Võistluspaik Hüppemagi / Distants Koht2017–2018  4. veebruar 2018  Hakuba, Jaapan Olympic Hills  HS134/10 km  2.2021–2022  15. jaanuar 2022  Klingenthal, Saksamaa Vogtland Arena  HS140/10 km  2. 16. jaanuar 2022  Klingenthal, Saksamaa Vogtland Arena  HS140/10 km  2.2022–2023  11. veebruar 2023  Schonach, Saksamaa Langenwaldschanze  HS100/10 km  3. 25. märts 2023  Lahti, Soome Salpausselkä HS130/10 km  2. 26. märts 2023  Lahti, Soome Salpausselkä HS130/10 km  3.2023–2024  9. veebruar 2024  Otepää, Eesti Tehvandi  Mass-start 
10 km/HS97 2. 10. veebruar 2024  Otepää, Eesti Tehvandi  HS97/10 km  2.3. märts 2024 Lahti, Soome                      SalpausselkäHS130/10 km3.10. märts 2024 Oslo, Norra                        Holmenkollen           HS134/10 km3.17. märts 2024 Trondheim, Norra               Granåsen                 HS138/10 km.  3.

Eestlastest on Allar Levandi võitnud aastatel 1987–1993  maailma karikasarja etappidel 11 poodiumikohta (kuus 2. kohta ja viis 3. kohta).Allar Levandi. WORLD CUP PODIUMS INDIVIDUAL. vaadatud 11. veebruar 2024. Ago Markvardt on võitnud poodiumikohti (5) maailma karikavõistluste B-sarjas (1996–1997).Ago Markvardt. WORLD CUP B PODIUMS INDIVIDUAL. vaadatud 11. veebruar 2024.

 Tunnustus 
 2010 Noore sportlase preemia 

 Isiklikku 
Kristjan Ilvese isa Andrus Ilves on võitnud Eesti meistrivõistlustelt medaleid nii suusahüpetes kui ka kahevõistluses. Ta on Eesti koondise ja noortekoondise treener. Vend Andreas Ilves on samuti kahevõistleja, osalenud tiitlivõistlustel ning võitnud medaleid Eesti meistrivõistlustel. 

 Viited 

 Välislingid 


  Kristjan Ilves Eesti Suusaliidu lehel
 Mart Treial. Kristjan Ilves: kui tekkis kindel suhe, hakkasin mõtlema, et elu ei ole ainult sport. ohtuleht.ee, 8. veebruar 2024.
 Pikalt poodiumit otsinud Ilves: magus, et see õnnestus kodus lõpuks ära võtta! sport.postimees.ee, 9. veebruar 2024.

Kategooria:Eesti kahevõistlejad
Kategooria:Eesti suusahüppajad
Kategooria:Sündinud 1996